Бинка Пеева
Самотно

chitanka.info

Посънувай с мен:

зимата е само студена,

лятото е самотно;

зимата има надежда за лято,

лятото нищо си няма.

Така ме натъжава.

Правя се, че му вярвам, когато

се преструва на безкрайно,

за да запази себеуважение;

не искам да го огорчавам.

Понякога успява да ме заблуди,

изтяга се на терасата като ленива котка,

припича се и заспива;

за малко в часовника времето спира.

Посънувай с мен

и си иди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.